**Torshov og Lilleborg menighetsråd**

**Vedtatt i møte i menighetsrådet 21.03.2018**

**STED OG DATO:** Lilleborg kirke 28.02.2018

**TIL STEDE**: **FORFALL:**

Unn Line Midttun Siv Hjellnes

Arne Holen Olav R. Grøttum

Grethe Ryen Tsahai Gomwalk-Jacobsen Inger Johanne Aas Kari Jordheim

Harald Kjøl Katja B. Frost

Dag Ivarsen Ingvild Nesheim

**Sekretær:** Eli Djupvik

**PROTOKOLLEN**

Alle vedtak er enstemmige, om ikke annet fremgår av den enkelte sak.

**TIL BEHANDLING:**

**Sak MR 09/18** Godkjenning av innkalling og dagsorden

**Sak MR 10/18** Godkjenning av protokoll for menighetsrådsmøtet 29.11.2017

**Sak MR 11/18** Foreløpig regnskapsrapport 2017

**Sak MR 12/18** Soknepreststillingen

**Sak MR 13/18** Kapellanstillingen

**Sak MR 14/18** Gudstjenester i prostiet i sommer

**Sak MR 15/18** Dåpssatsing videre i prostiet

**Sak MR 16/18** Navneendring på prostiet

**Sak MR 17/18** Jazzmesse høsten 2018

**Sak MR 18/18** Jubileumskonsert 18. mars (Torshov kirke 60 år)

**Sak MR 19/18** Ledertreningstur i SPLITS til Taizé påska 2018

**Sak MR 20/18** Oppnevning av komiteer – avskjedskirkekaffe for kapellan 06.05.

 og for soknepresten 17.06.

**Sak MR 21/18** Utsatt møte i menighetsrådet 21. mars

**Sak MR 22/18** Orienteringssaker

**Saksliste:**

**Sak MR 09/18** Godkjenning av innkalling og dagsorden

**Vedtak:** Innkalling og saksliste godkjennes.

**Sak MR 10/18** Godkjenning av protokoll for menighetsrådsmøtet 24.01.2018

**Vedtak:** Protokollen godkjennes.

**Sak MR 11/18** Foreløpig regnskapsrapport 2017

**Vedtak:** Avd 1730 Søndagsskolen sum utgifter (kr 5098) hentes fra bundet driftsfond Søndagsskolen.

Ubundet driftsfond Forventet KLP reguleringspremie (kr 350.000) overføres til disposisjonsfondet.

Avd 1220 Gudstjenester/ 31132 alterblomster (kr 12.553) hentes fra bundet driftsfond Blomstergave.

Etter aktivering av ovennevnte bundne driftsfond overføres det totale underforbruket for regnskapsåret 2017 til disposisjonsfondet.

**Sak MR 12/18** Soknepreststillingen

**Vedtak:** Ekstraordinære møter i menighetsrådet ang søkerne til soknepreststillingen blir onsdag 7. mars kl 16.30 i Lilleborg kirke og mandag 16. april kl 15.30 i Lilleborg kirke.

Menighetsrådet leder Unn Line Midttun blir med på intervjuene.

**Sak MR 13/18** Kapellanstillingen

**Vedtak:** Menighetsrådet reagerer sterkt på måten denne saken har blitt håndtert på, og beklager at menighetsrådet ikke har fått være med i prosessen. Videre ber menighetsrådet prosten revurdere håndteringen av denne saken. Da vil menighetsrådet være med i prosessen. Menighetsrådet ber også prosten om å redegjøre for håndtering av vikariater, slik at de ikke fører til fortrinnsrett til fast tilsetting. Tilsetting i faste stillinger skal menighetsrådet ha til behandling. På bakgrunn av prostens håndtering av denne saken, har de valgte i menighetsrådet vurdert å trekke seg i samlet flokk.

Dette vedtaket sendes prosten i brevs form med kopi til biskop og personalsjef.

Protokolltilførsel fra Arne Holen: Tilsetting av menighetens prester er en av de viktigste oppgavene for et menighetsråd, jf. Kirkelovens paragraf 9 hvor det heter «Menighetsrådet medvirker ved tilsetting i kirkelige stillinger etter de regler som gjelder til enhver tid.» I stillingen etter Ellen Aasland Reinertsen er menighetsrådet fratatt sin medvirkning. Jeg anser dette som et så grovt overgrep at jeg ikke ser noen hensikt fortsatt å møte i rådet.

**Sak MR 14/18** Gudstjenester i prostiet i sommer

**Vedtak:** Menighetsrådet og staben i Torshov og Lilleborg anbefaler videre praksis av nåværende ordning, da soknet fortsatt jobber for å bli ett sokn etter sammenslåingen, og er ikke modne for flere endringer ennå.

Det er også viktig å ivareta de mindre mobile brukerne i soknet.

**Sak MR 15/18** Dåpssatsing videre i prostiet

**Vedtak:** Menighetsrådet og staben anbefaler et årlig drop-in arrangement pr år som kan gå på omgang i prostiet.

**Sak MR 16/18** Navneendring på prostiet

**Vedtak:** Menighetsrådet stemmer for navneendring til Akserselva prosti.

**Sak MR 17/18** Jazzmesse høsten 2018

**Vedtak:** Menighetsrådet bevilger kr 12.000 til jazzmesse høsten 2018. Bevilgningen hentes fra disposisjonsfondet.

**Sak MR 18/18** Jubileumskonsert 18. mars (Torshov kirke 60 år)

**Vedtak:** Menighetsrådet bevilger kr 10.000 til jubileumskonsert 18. mars. Bevilgningen hentes fra disposisjonsfondet.

**Sak MR 19/18** Ledertreningstur i SPLITS til Taizé påska 2018

**Vedtak:** Menighetsrådet takker Anders K. Nordvik for jobben med ledertreninga, og innvilger menighetens andel på kr 13.092. Bevilgningen hentes fra disposisjonsfondet.

For framtida ønsker menighetsrådet slike søknader til budsjettplanleggingen.

**Sak MR 20/18** Oppnevning av komiteer – avskjedskirkekaffe for kapellan 06.05. og for soknepresten 17.06.

**Vedtak:** Dag Iversen, Unn Line Midttun oppnevnes til komité for avskjedskirkekaffe for kapellanen 06.05. De knytter evt til seg flere i komiteen.

Kari Jordheim, Grethe Ryen og Harald Kjøl oppnevnes til komité for avskjedskirkekaffe for soknepresten 17.06.

**Sak MR 21/18** Utsatt møte i menighetsrådet 21. mars

**Vedtak:** Menighetsrådsmøtet onsdag 21. mars utsettes til kl 19-21 pga årsmøtet i Sabeels venner Norge.

**Sak MR 22/18** Orienteringssaker

* Orientering fra fellesrådets møte 15.02.
	+ Orientering om Kirkebruksplanen. Kriterier.
	+ Inntekter fra parkering ved byens kirker
* KFIOs driftsbudsjett forventer overforbruk på 5 mill, sparing ved vakanser
* Nye satser for utensokns vigsler
* Orientering om prosjekt Enhetlig ledelse. Forslag om sammenslåing av administrasjonen i 3 fellesråd og bispedømmerådet
* Ny personvernlov trer i kraft 1. mai
* Orientering fra møte i huskomiteen i Lilleborg kirke
	+ Nytt kjøkken nede er snart klart
	+ Maling av tak og vegger i dagligstua står for tur + innkjøp av nye møbler
	+ Arbeidene med toalettene er påbegynt
* Orientering fra møte i huskomitéen i Torshov kirke
	+ Gjennomgang av skisser fra rehabiliteringskomiteen
* Orientering fra møte i rehabiliteringskomiteen i Torshov kirke
	+ Lagt fram skisser for ny romløsning på alle tre plan
	+ Arbeidene starter ute over påske med drenering på fasade
* Orientering om elektronisk inn- og utmeldinger siden 15.08.2016
	+ Innmeldinger 32, hovedsakelig fødde på 80- og 90-tallet
	+ Utmeldinger 249, hovedsakelig fødde på 80- og 90-tallet
* Orientering fra vennskapsmenighetene
	+ Sør-Sudan
		- Solidaritetsgudstjeneste planlegges 18. mars
	+ Jerusalem
		- Kommunen pålegger kirkelige eiendommer veldig høy eiendomsskatt. I protest ble Gravkirken og Redeemer stengt, og myndighetene bøyde av etter tre dager. Nå er kirkene gjenåpnet.
* Orientering fra stab
	+ Vi venter på nytt om den ene diakonhjemmelen
	+ Prestene har laget ei skisse for høstens gudstjenester med tre gudstjenester pr mnd pr kirke
	+ Det blir gudstjeneste 13. mai kl 19 i Lilleborg kirke
* Menighetsrådenes møte med biskopen 1. mars – 4 meldt seg, kjører sammen
* Inspirasjonssamling grønn omstilling i hverdagen 15. mars – ingen meldt seg
* Videreføring av godkjent lokal grunnordning. Justeringer etter vedtak i Kirkemøtet
* Orientering fra trosopplæringsleder
	+ Chili, tweensarbeid, 15 barn og god stemning

**Vedtak:** Orienteringene tas til etterretning.

**Sak til neste møte:** Valg av ny nestleder etter at Arne Holen ikke ser noen hensikt fortsatt å møte i rådet.

Oslo, 01.03.2018

Unn Line Midttun Eli Djupvik

Leder i menighetsrådet Daglig leder